Արևային արվեստ

Արևային արվեստ, ժամանակակից արվեստի ուղղություն, որը միավորում է նոր տեխնոլոգիաները, որոնք կարող են հավաքել և օգտագործել արևային էներգիան։ Արևային արվեստի ստեղծագործություններն առաջարկում են գործի դնել այն ռեսուրսներն ու հնարավորությունները, որոնք մինչ օրս չեն օգտագործվել արվեստի բնագավառում։

Ծագում 
Այս արվեստի տեսակի առաջացման համատեքստը ուղղակիորեն կապված է ընթացիկ գլոբալ սոցիալ-քաղաքական իրավիճակի հետ, իսկ ավելի կոնկրետ՝ օրգանական հանածո վառելիքից հրաժարվելու անհրաժեշտության և այլ տեսակի էներգիաների զարգացման անհրաժեշտության հետ, որոնք կլինեին ավելի արդյունավետ վերականգնվող ռեսուրսները կիրառելուց։ Փոփոխության այս գործընթացը արտացոլվում է արվեստի աշխարհում, որը ուզում է ակտիվ մասնակցել այդ նպատակին հասնելուն։ Այդ բոլոր էկոլոգիապես հիմնավորված գեղարվեստական ձեռնարկումների շարքում որոշ դիզայներներ ցանկանում են օգտագործել արևային էներգիայի արտադրության գիտությունը որպես իրենց գեղարվեստական ստեղծագործության անբաժանելի մաս։ Արևային արվեստի աշխատանքները ցույց են տալիս, թե որքան արվեստը, ճարտարապետությունը և նոր տեխնոլոգիաները կարող են միահյուսված լինել հիմնական գեղարվեստական գաղափարների մեջ։

Solar Artworks 
ԱմերիկյանSolar Artworks նախագիծը բխում է քաղաքային լանդշաֆտների նոր ձևերի հետաքրքրությունից, որոնք կարող են բարելավել քաղաքաբնակների կյանքը։ Այս նախագիծը միավորում է արևային արվեստի ամենակարևոր ստեղծագործությունները դրանց դիզայնի և կոնցեպցիայի խորը ընկալման նպատակով։ The Solar Artworks Project վերջնական նպատակն է դառնալ համապարփակ այս նոր տեսակի արվեստի ստեղծագործությունների աղբյուր և զարգացնել այն նոր քաղաքային լանշաֆտների համար

 Մենք հավատում ենք հասարակության փոփոխության մոդելին, որը հիմնված է վերականգնվող էներգիայի վրա։ Այդ փոփոխությունները կարող են դառնալ մեր կյանքի մի մասը արևային արվեստի ստեղծագործությունների շնորհիվ։ Այս նախագծերը ցույց են տալիս, որ արևային էներգիան կարող է լինել գեղեցիկ՝ արդեն գոյություն ունեցող արվեստի հետ ինտեգրված։

Solar Arts Building-ը առաջին թանգարանն է՝ նվիրված արևային արվեստին։ Այն բացվել է 2012 թվականի սեպտեմբերի 6-ին Մինեապոլիսում՝ ԱՄՆ նախկին արդյունաբերական կենտրոնում։ Թանգարանի կոնցեպցիան, որը նաև նկարիչների նստավայր է, կայանում է նրանում, որ մի կողմից ցուցադրվի արևային արվեստի աշխատանքներ, մյուս կողմից ցուցադրվի հնարավորություն պահպանելու մեծ արդյունաբերական քաղաքները, որոնք կարող են հետևել նոր էներգետիկ տեխնոլոգիաներին։

Կոլեկտիվը, որը նախագծել էր Solar Arts Building շենքը, գնել է այն և վերածել թանգարանի։ Այսպիսով նրանք ամբողջությամբ վերանորոգել են շենքը՝ վերածելով այն զրոյական արտանետումներով շենքի և տանիքին տեղադրել են արևային մարտկոցներ։ Այդ մոտեցումը հիանալի համապատասխանեցվում է զգայնության արթնացմանը դեպի արևային արվեստի միջոցով կայուն զարգացման նրանց նպատակի հետ։

Արևային արվեստի որոշ ստեղծագործություններ 
Ներքևում արևային արվեստի աշխատանքների ոչ ամբողջական ցանկն է, նաև արևային էներգիայի արտադրության գեղագիտական տեսությունը նրա հեղինակների կողմից․

 «Ողջույն արևին» — Նիկոլա Բաշիչ (Խորվաթիա)։ Խորհրդանշական քաղաքային սարքավորում, որը գետափի երկայնքով կառուցված ֆոտոէլեկտրական տարրերի շնորհիվ  արևային էներգիան վերածում է պրոեկտորներից բխող լույսի։
 «Պարող արևային անմոռուկներ» — Ալեքսանդր Դանգ (Նորվեգիա)։ Արտաքին տեսքից շատ հասարակ, բայց տեխնիկական տեսանկյունից շատ բարդ այս սարքավորումներում Ալեքսանդր Դանգը միավորում է արտաքին միջավայրի համար օգտակար նոր տեխնոլոգիաները՝ կիրառելով արևային էներգիան որպես արտահայտման միջոց։
 «Արևային խաղաղ քանդակ» — Ֆրեդ Գեորգի (Գերմանիա)։ 18 մետր բարձրությամբ քանդակ, որը բաղկացած է 80 նավթի տակառներից՝ յուրաքանչյուրի վրա արևային մարտկոց։  Քանդակը էներգիա է արտադրում, որը գնում է քաղաքային էլեկտրացանց։
 «Արևային ծառ» նախագիծ — Ռեյն Թրիֆելդ (ԱՄՆ)։ Արդեն 10 տարուց ավել է Ռեյն Թրիֆելդը ստեղծում է քանդակներ, որոնք կլանում են արևի էներգիան։ Նրա աշխատանքները իրենց մեջ պարունակում են ավանդական քանդակագործության տարրեր և նյութեր ֆոտոէլեկտրական տեխնոլոգիաներից։

Ծանոթագրություններ 

Արվեստի ոճեր
Կայուն զարգացում
Արեգակնային էներգիա
Ճարտարապետություն
Արվեստի ժանրեր
Դիզայն